PLANB งบสุดแจ่ม! ไตรมาส 2 กำไรพุ่งกว่า 160%
PLANB งบสุดแจ่ม! ไตรมาส 2 กำไรพุ่งกว่า 160% หรือมีกำไร 131.09 ลบ.เพิ่มขึ้น 161% จากปีก่อนที่มีกำไร 50.25 ลบ.จากการเติบโตของสื่อโฆษณาเป็นรายได้หลัก ขณะที่ 6 เดือนแรกมีกำไร 185.40 ลบ.เพิ่มขึ้น 116% จากปีก่อนที่มีกำไร 85.8 ลบ.
13 ส.ค. 2558

บริษัท แพลน บี มีเดีย จำกัด (มหาชน) หรือ PLANB รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 131.09 ล้านบาท หรือมีกำไรสุทธิ 0.04 บาทต่อหุ้น เพิ่มขึ้น 161% หรือกว่า 2 เท่าตัว จากช่วงเดียวกันของปีก่อนที่มีกำไรสุทธิ 50.25 ล้านบาท หรือมีกำไรสุทธิ 0.02 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 185.40 ล้านบาท หรือมีกำไรสุทธิ 0.06 บาทต่อหุ้น เพิ่มขึ้น 116% จากช่วงเดียวกันของปีก่อนที่มีกำไรสุทธิ 85.8 ล้านบาท หรือ 0.03 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากการขยายสื่อโฆษณาอย่างต่อเนื่องในปี 2557 โดยการเติบโตของรายได้ส่วนหลักเป็นผลมาจากสื่อโฆษณาดิจิตอลที่มีอัตราการเติบโตสูงที่สุด